31. 12. 85 De Europæiske Fællesskabers Tidende Nr. L 367/19 RÅDETS FORORDNING (EØF) Nr. 3793/85 af 20. december 1985 om ændring, som følge af Spaniens tiltrædelse, af forordning (FØF) nr. 2727 /75 om den fælles markedsordning for korn RÅDET FOR DE EUROPÆISKE FÆLLESSKABER HAR - under henvisning til akten vedrørende Spaniens og Portugals tiltrædelse, særlig artike! 396, under henvisning til forslag fra Kommissionen, og ud fra følgende betragtinger: I henhold til forordning (EØF) nr. 2727/75 (1), senest ændret ved tiltrædelsesakten, kan Grækenland og Italien anvende særlige foranstaltninger i juli måned for at støtte udviklingen på markedct for blød hvede egnet til brødpro- duktion i forhold til referenceprisen i det følgende høstår; denne mulighed bør også gælde for Spanien; i henhold til artikel 2, stk. 3, i traktaten om Spaniens og Portugals tiltrædelse kan Fællesskabets institutioner inden tiltrædelsen vedtage de i tiltrædelsesaktens artikel 396 omhandlede foranstaltninger — UDSTEDT FØLGENDE FORORDNING: Artikel 1 I artikel 8, stk. 2, andet afsnit, i forordning (EØF) nr. 2727/75 ændres »Grækenland og Italien« til »Grækenland, Spanien, og ltalien«. Artikel 2 Denne forordning træder i kraft den 1. marts 1986 med forbehold af ikrafttrædelse af traktaten om Spaniens og Portugals tiltrædelse. Denne forordning er bindende i alle enkeltheder og gælder umiddelbart i hver medlems- stat. Udfærdiget i Bruxelles, den 20. december 1985. () EFT nr. L 281 af 1. 11. 1975, s. 1. På Rådets vegne R. STEICHEN Formand